Hydrografiske Undersegeiser. 
Ved 
C. Ryder. 
De hydrografiske Undersøgelser, som bleve anstillede paa Rej¬ 
serne til og fra Grønland, bestode for Overfladevandets Ved¬ 
kommende i Observationer af Temperaturen og Vægtfylden hver 
Time. Temperaturen maaltes med et almindeligt Søthermometer 
i en ophalet Pøs Vand, Vægtfylden med de sædvanlige Kiiehlerske 
Aræometre. 
Desuden blev der som Regel to Gange i Døgnet, Kl. 8 Fm. 
og Kl. 8 Em., taget en Vandprøve til Undersøgelse efter vor 
Hjemkomst. Prøverne opbevaredes i omhyggelig rensede Glas¬ 
flasker, der rummede 300 Kubikcentimeter og vare lukkede med 
parafinerede Propper. Naar Vandprøverne vare fyldte i Flaskerne, 
bleve Propperne isatte, og derefter bleve Flaskernes Hals og 
Munding dyppede i Parafin. 
Til Lodninger og. Dybhavsundersøgelser blev benyttet en fler- 
slaaet Staaltraadsline paa 1000 Fv., hvilket altsaa var den største 
Dybde, vi kunde lodde paa. Som Lod benyttedes efter Omstæn¬ 
dighederne 1 eller 2 Stkr. 30 S’s, gjennemborede Kugler, ophængte 
i Brooke’s Slippeapparat. For at dette med større Sikkerhed 
skulde virke, ogsaa paa blød Bund, vare Vægtstangsarmene, som 
under Nedfiringen bære Loddet, gjorte længere og paa Enderne 
forsynede med en lille Blyvægt, saaledes at de, saasnart Loddet 
mødte selv en mindre Modstand, faldt ned og derved frigjorde 
Kuglen. 1 denne Form, som, saavidt jeg veed, er anvendt første 
Gang ombord i Krydseren «Fylla» i 1886, virkede Slippeapparatet 
næsten altid tilfredsstillende. Foruden Staaltraadslinen benyt- 
